钦定古今图书集成/明伦汇编/宫闱典/第038卷 > 兴宗萧皇后
## 钦定古今图书集成/明伦汇编/宫闱典/第038卷 > 兴宗萧皇后

按《辽史后妃传》：“兴宗仁懿皇后萧氏，小字挞里，钦哀皇后弟，孝穆之长女。性宽容，姿貌端丽。帝即位，入宫，
生道宗。重熙四年，立为皇后。二十三年，号贞懿慈和
文惠孝敬广爱崇圣皇后。道宗即位，尊为皇太后。清
宁二年，上尊号曰慈懿仁和文惠孝敬广爱宗天皇
太后。九年秋，敦睦宫使耶律良以重元与其子涅鲁”
古反状密告太后，乃言于帝。帝疑之，太后曰：“此社稷
大事，宜早为计。”帝始戒严。及战，太后亲督卫士，破逆
党。太康二年崩，谥仁懿皇后。仁慈淑谨，中外感德。凡
正旦、生辰，诸国贡币，悉赐贫瘠。尝梦重元曰：“臣骨在
太子山北，不胜寒栗。”寤即命屋之。慈悯类此。